વિદ્યાર્થીઓ માટે પરીક્ષાખંડમાં પ્રવેશ મેળવવા હોલ ટિકિટ અત્યંત મહત્ત્વની હોય છે ત્યારે બોર્ડ દ્વારા તારીખ ર૮-ર-૧૮ના રોજ જિલ્લા કક્ષાએ વિતરણ કેન્દ્ર ઉપર ધોરણ ૧૦ અને ધોરણ ૧રની પરીક્ષાની હોલ ટિકિટ પહોંચાડવામાં આવશે અને તેનું વિતરણ શાળાઓ દ્વારા તારીખ ૧ માર્ચના રોજ સવારે ૧૦ થી ૪ કલાક દરમિયાન વિદ્યાર્થીઓને કરવામાં આવશે, પરીક્ષાર્થીઓને હોલ ટિકિટ વિતરણ કરવા માટે શાળાઓએ જિલ્લા વિતરણ કેન્દ્ર પરથી તે મેળવી લઈ વિદ્યાર્થીઓને પહોંચાડી દેવાની રહેશે તેમજ ફી નિયમનના મામલે અમુક શાળાઓએ વિદ્યાર્થીઓને જો પૂરી ફી નહીં ભરો તો હોલ ટિકિટ આપવામાં નહીં આવે તેવી ચીમકી આપ્યાની ફરિયાદ બહાર આવતાં બોર્ડે આ વખતે કોઈ વિદ્યાર્થીને હોલ ટિકિટ નહીં મળે તો તે માટે આચાર્યની જવાબદારી રહેશે તેમ જણાવ્યું હતું.